Nr. ....../......................2024

**REFERAT DE APROBARE**

***a***

***Schemei de ajutor de stat „Sprijin în vederea achiziționării de tractoare și mașini agricole autopropulsate”***

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând *instrumentul de prezentare și motivare a proiectului de Ordin privind aprobarea Schemei de ajutor de stat „Sprijin în vederea achiziționării de tractoare și mașini agricole autopropulsate”.*

**Baza legală a proiectului de ordin supus aprobării** o constituie:

- art. 4 alin. (1) din Hotărârea Guvernului nr. 589/2024 pentru aprobarea finanţării din Fondul pentru mediu a Programului de stimulare a înnoirii Parcului naţional de tractoare şi maşini agricole autopropulsate, care prevede: “(1) Schema de ajutor de stat prevăzută la art. 1 se aprobă prin ordin al ministrului mediului, apelor şi pădurilor, în termen de 30 de zile de la data intrării în vigoare a prezentei hotărâri, şi se aplică în baza [Regulamentului (UE) 2022/2.472](/eurolegis/ro/index/act/88784#A0) al Comisiei din 14 decembrie 2022 de declarare a anumitor categorii de ajutoare în sectoarele agricol şi forestier şi în zonele rurale ca fiind compatibile cu piaţa internă, în aplicarea articolelor 107 şi 108 din Tratatul privind funcţionarea Uniunii Europene.”,

- prevederile art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările şi completările ulterioare, precum şi al art. 57 alin. (1), (4) şi (5) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.

 Schema de ajutor de stat a fost elaborată de Administrația Fondului pentru Mediu în conformitate cu prevederile Ordonanței de urgență a Guvernului nr. 77/2014 privind procedurile naţionale în domeniul ajutorului de stat, precum și pentru modificarea şi completarea Legii concurenţei nr. 21/1996, cu modificările și completările ulterioare.

*Administrația Fondului pentru mediu este furnizor de ajutor de stat si administrator a schemei de ajutor de stat propusă pentru achiziționarea de tractoare şi maşini agricole autopropulsate, inclusiv a accesoriile agricole aferente, noi, mai puţin poluante.*

*Ministerul Agriculturii şi Dezvoltării Rurale îndeplineşte rolul de autoritate naţională de contact în raporturile dintre Comisia Europeană şi Administrația Fondului pentru Mediu în cadrul acestei scheme de ajutor de stat, în conformitate cu prevederile art. 49 alin. (2) din Ordonanța de urgență a Guvernului nr. 77/2014, cu modificările și completările ulterioare.*

*Prin adresa nr. 231922/26.07.2024 Ministerul Agriculturii şi Dezvoltării Rurale a transmis acordul cu privire la Proiectul schemei de ajutor de stat „Sprijin în vederea achiziționării de tractoare și mașini agricole autopropulsate”.*

*Schema de ajutor de stat este exceptată de la obligaţia notificării prevăzute la art. 108 alin. (3) din Tratatul privind funcţionarea Uniunii Europene, conform criteriilor prevăzute în Regulamentul (UE) 2022/2472 al Comisiei din 14 decembrie 2022 de declarare a anumitor categorii de ajutoare în sectoarele agricol și forestier și în zonele rurale ca fiind compatibile cu piața internă, în aplicarea articolelor 107 și 108 din Tratatul privind funcționarea Uniunii Europene.*

 Pentru motivele invocate, ***vă rugăm să aprobați proiectul de Ordin privind aprobarea Schemei de ajutor de stat „Sprijin în vederea achiziționării de tractoare și mașini agricole autopropulsate”.***

PREȘEDINTE,

Laurențiu Adrian NECULAESCU